# Màrius Carretero

Màrius Carretero (Lleida, Catalunya, 14 de novembre de 1946 - Lleida, 26 de juliol de 2010) fou un pintor català que emprava l'aquarel·la.
Va ser alumne de l'Escola Maristes de Lleida i estudià com a delineant. Es va maridar l'any 1970 amb Maribel Castán i va tenir dos fills: Núria (1970) i Víctor (1971). Va ser un dinamitzador cultural de la província de Lleida, artista fundador de l'Associació d'Artistes Arts de Ponent i creador de les fires de la plaça de l'Ereta i també de la Fira d'Art de la Tardor.
Des de la primera exposició a la Galeria Mikonos de Lleida fins a la pòstuma de la sala de l'Arnau de Vilanova, en Màrius en va fer centenars, tant d'individuals com de col·lectives. La majoria van ser al territori català, d'on en destaquen les d'Estudis Ilerdencs, sala d'Exposicions Arnau de Vilanova i Biennal d'Artistes al Palau de Pedralbes de Barcelona entre moltes d'altres. També n'hi va haver pel territori espanyol, com a Madrid, Andalusia i Osca, entre d'altres. A nivell internacional va exposar a Andorra, França i Àustria, concretament a la sala Cal Gallery de Viena. La seva obra també va viatjar a terres nord-americanes i cal assenyalar les exposicions de Nova York, Buffalo i Florida com a més rellevants. A Amèrica Central la seva obra va estar a l'Octava Bienal de Acuarela de México i va tenir un gran reconeixement a Sud-americà, concretament a Venezuela i a Argentina.
Va donar obres a diferents fundacions i associacions com la Creu Roja, l'Associació Anti-Sida, i també va col·laborar amb xerrades i classes de pintura a diferents associacions culturals.
Va morir el dia 26 de juliol de 2010 a l'associació Aspid, mentre impartia una classe d'aquarel·la. Entre el juliol del 2010 i el juliol del 2011 es feren diversos actes per homenatjar-lo.

## Referències

* ↑ Noticia a la web de la Paeria. «L'alcalde, a la presentació del llibre “Al meu aire” de Màrius Carretero». Arxivat de l'original el 2016-01-30. [Consulta: 11 maig 2011].
* ↑ Grup de pintors organitza excursions artístiques anuals. Diari la Mañana, 15 de febrer de 2005, plana 50.
* ↑ Nomenat Gran Persona de Lleida. Diari Segre, 1 d'Abril de 2006, plana 11.
* ↑ Exposició a la Capella de Sant Sebastià de Fondarella., Diari la Mañana, 28 d'agost de 2002, plana 19, Revista setmanal "el pla" Diari Segre, 4 de Setembre de 2002, plana 2
* ↑ Participació en "la Semana Catalana de la Pintura" a Madrid. Diari la Mañana, 16 de Maig de 2002, plana 53
* ↑ Participació en la Feria de pintura y dibujo del circulo catalán de Madrid. Diari la Mañana, 10 d'Agost de 2004, plana 50.
* ↑ Exposicions permanents en Puerto Banus, Marbella, Puigerda, Mahó i Sitges. Diari la Mañana, 10 d'Agost de 2004, plana 50.
* ↑ Diario del AltoAragón, 24 de febrer de 2002, plana 29, organitzada per Caja Inmaculada
* ↑ Exposició a Casa Santos d'Albalat de Cinca, Diari La Mañana, 14 de febrer de 2007, plana 62
* ↑ Exposició a la sala d'exposicions del Comú de La Massana (Andorra). Diari d'Andorra, 5 d'Abril de 2001, plana 28.el Periòdic de Andorra, 7 d'Abril de 2001, contraportada. Diari la Mañana, 16 d'Abril de 2001, plana 8.
* ↑ Exposició a la sala Prat de la Mola del Comú de la Massana. el Periòdic d'Andorra, 7 d'Abril 2003, plana 14, Diari d'Andorra, 7 d'Abril de 2003, plana 41,Diari la Mañana, 31 de Març de 2003, plana 14.
* ↑ Exposició a la sala francesa de la Tour de Cireu. Diari La Mañana, 28 de Juny 2003, plana 51.
* ↑ Exposició a la sala Cal Gallery de Viena.La Mañana, 2010-06-26
* ↑ Octava Bienal de Acuarela de México La Mañana, 2008-10-13
* ↑ Reconeixement de l'obra en la web argentina www.5artes.com. Diari la Mañana, 6 de Març de 2003, plana 59.
* ↑ Donació d'una aquarel·la a la penya Blaugrana Ciutat de Lleida. Mundo Deportivo, 7 de Març de 2003, plana 17.
* ↑ Tribut a la Seu Vella de Lleida.Diari La Mañana, 19 de Juliol de 2007, plana 53
* ↑ Col·laboració amb l'Associació Anti-Sida, donant una aquarel·la. Diari La Mañana, 21 de Juny de 2001, plana 27.
* ↑ Col·laboració amb l'Associació Anti-Sida, exposició Sidart 2002.Diari Segre, 5 de Juny de 2002, plana 38.
* ↑ Conferència i taller sobre aquarel·la a l'Associació de Dones l'Albada de Mollerussa al local social. Diari la Mañana, 27 de Gener de 2002, plana 63
* ↑ Noticia de la mort al diari la Mañana. 2010-07-27
* ↑ Homenatge plaça Ereta.«Notícies » Ajuntament de Lleida » Lleida homenatja Màrius Carretero».
* ↑ CAFEINA - Lleida TV«CAFEINA - Lleida TV : presentació cicle homenatge Màrius Carretero - YouTube».
* ↑ Ajuntament de Lleida. Musicolors.«Notícies » Ajuntament de Lleida » Àngel Ros destaca el compromís i la sensibilitat cultural de Màrius Carretero».

## Bibliografia

* Diccionario Ráfols de artistas contemporaneos de Cataluña y Baleares. Vol.1, 1985, p. 298.
* Diccionari biogràfic de les terres de Lleida. Vol.1. alfazeta, abril 2010, p. 640. ISBN 9788493771553.